钦定古今图书集成/历象汇编/庶征典/第101卷 > 春秋四传 > 《修省以回天变疏》明·乔宇
## 钦定古今图书集成/历象汇编/庶征典/第101卷 > 春秋四传 > 《修省以回天变疏》明·乔宇

切惟天心仁爱人君，常示以灾，不常示之以福。人君
克谨天戒，当应以实，不当应之以文。盖天人感应之
理，捷于影响。历观往昔治乱兴衰之迹，明效大验，昭
彰简册，甚可畏也！近见邸报，获知乾清宫灾，两宫及
陛下皆为震恐。累朝列圣起居寝息之所，一旦荡为
烟烬，臣闻之不胜惶惧。历考前代，如鲁新宫灾，汉凌
室灾，未央宫罘罳灾，其他不可悉举，史犹书之，以示
警戒。今日之灾，诚有山于寻常变异之上者，又况正
阳之月，适郊祀庆成之后，宜乎灵贶飨答，福祉骈臻，
而乃不逾数日，值此大异。臣伏望陛下深思其故，曰：
“果何以致此欤？”臣谨按《五行传》曰：“王者向明而治，贤
佞分别，官人有序，率由旧章。”礼重功勋，则火得其性；
若信道不笃，或耀虚伪，谗夫昌。邪胜正，则火失其性。
自上而降，乃滥炎妄起，燔宗庙，烧宫室。京房《易传》曰：
“君不思道，厥妖火烧宫。”故灾变之发，皆所以明教诫
也，惟率礼修德，可以胜之。若诿诸气数，漫然无所警
省，则变不虚生，天下之事将日就于敝而不可救矣。
仰惟陛下体上天警戒之心，思列圣付托之重，当此
大变，必有恐惧修省之谕，以示臣工。然臣过虑，以为
若但以言而不以行，以文而不以实，窃恐天意或未
可回也。伏见近年以来，四方多事，灾异叠见。陛下视
朝勤政之礼，尚尔疏阔，经筵讲学之典，未见频繁。国

店设立，盈耳嗟怨之声；边兵拘留，驰心战𩰚之事。京
师土木之繁兴，困民极矣。南京织造以供费，糜财甚
矣。凡此十事，皆有关君心国体，在今日之至重且急
者。陛下所以思维以消弭天变者，宜莫先于此也。臣
伏愿陛下自兹以往，精明一德，总览万几。“复视朝之
常规，以亲政事；御经筵之旧典，以绝逸游。遴选宗藩
之亲贤，以备眷注。革去义子之名爵，以别嫌疑。异端
番僧，则逐之贱役优伶，则斥之。革罢皇店，以公民利。
遣还边兵，以壮军威。停止京师土木之役，则民困可
苏。取回南京织造之官，则民财可省。而择简贤能，以
修举职业。”若臣遭逢盛世，愧乏赞襄之功，玩愒岁时，
难免旷鳏之罪。乞赐首加罢斥，以谢天谴。如此则陛
下有畏天之实心，有爱民之实惠，上可以安祖宗在
天之灵，下可以慰中外臣庶之望，可以变灾而为祥，
转祸而为福，实宗社亿万年无疆之休也。犬马恳切
之忠愤，不知所裁，触冒天威，无任陨越待罪之至。